11. ΑΝΑΓΚ. ΝΟΜΟΣ υπ’ αριθ. 2480 της 2/8 Αυγ. 1940 (ΦΕΚ Α΄ 243) Περί ρυθμίσεως διαφόρων ζητημάτων αφορώντων τους εφέδρους και επικούρους του Β. Ναυτικού. Άρθρ.1.-1.Ο Υπουργός των Ναυτικών δύναται προτάσει του ΓΕΝ να προκηρύξη εφ’ άπαξ  Σελ. 390 διαγωνισμόν προς μετεκπαίδευσιν εις την Σχολήν Εφέδρων Σημαιοφόρων Οικονομικών μέχρι τεσσαράκοντα εφέδρων Υπαξιωματικών, διόπων ή ναυτών διαχειριστών, προερχομένων εκ στρατευσίμων και κεκτημένων δίπλωμα Σχολής τινος των Ημετέρων Πανεπιστημίων ή της Ανωτάτης Σχολής Οικονομικών και Εμπορικών Επιστημών ή άλλων ξένων Σχολών ανεγνωρισμένων ως ισοτίμων τούτων. 2.Η εις την Σχολήν μετεκπαίδευσις δεν δύναται να υπερβή τους δύο μήνας. Το διδακτικόν και λοιπόν προσωπικόν ληφθήσεται εκ των ισχυόντων οργανικών αριθμών άνευ τινός αυξήσεως τούτων. 3.Κατά την διάρκειαν της μετεκπαιδεύσεως οι μαθηταί λαμβάνουσι μισθόν εφέδρου κελευστού. 4.Οι επιτυγχάνοντες εις τας αποφοιτηρίους εξετάσεις ονομάζονται δια Β.Δ/τος Έφεδροι Σημαιοφόροι Οικονομικοί Β.Ν. υπαγόμενοι εφ’ εξής εις τας περί εφέδρων αξιωματικών του Β.Ν. ισχυούσας διατάξεις. Οι αποτυγχάνοντες επανέρχονται εις την εν η ετέλουν εφεδρικήν κατάστασιν. Άμα πέρατι της μετεκπαιδεύσεως οι τε επιτυχόντες και οι αποτυχόντες επανέρχονται εις την κατάστασιν της εφεδρείας. 5.Ο τε διαγωνισμός προς εισαγωγήν εις την Σχολήν ως και αι αποφοιτήριοι εξετάσεις ενεργούνται ενώπιον τριμελών επιτροπών, εκ δύο ανωτέρων Μαχίμων Αξιωματικών και ενός ανωτέρου Οικονομικού Αξιωματικού. Χρέη Γραμματέως εκτελεί εις κατώτερος αξιωματικός άνευ ψήφου. 6.Τα της υποβολής αιτήσεων προς συμμετοχήν εις τον διαγωνισμόν, τα εξεταστέα, κατά τον διαγωνισμόν ως και τα διδακτέα κατά την μετεκπαίδευσιν μαθήματα, η βαθμολογική αξία αυτών, η συγκρότησις των κατά την προηγουμένην παράγραφον επιτροπών ενεργούνται δι’ αποφάσεων του Υπουργού των Ναυτικών. 7.Εν η περιπτώσει ο αριθμός των υποβαλλομένων αιτήσεων ή ο αριθμός των επιτυχόντων εις τον διαγωνισμόν δεν κρίνεται επαρκής ο Υπουργός των Ναυτικών προσκαλεί ονομαστικώς ή κατά κλάσεις, προς υποχρεωτικήν μετεκπαίδευσιν τον απαιτούμενον αριθμόν εκ των κατά το άρθρ. 1 εφέδρων. 37.Ε.γ.8-11 Έφεδροι και Επίκουροι Αξιωματικοί Π.Ν. Άρθρ.2.-1.Εκ των ανηκόντων εις την εφεδρείαν του Β.Ν. Υποκελευστών Β. Διόπων και ναυτών διαχειριστών των προερχομένων εκ στρατευσίμων και κεκτημένων τα εν παρ. 1 (του εν άρθρ. 1) προσόντα, δύναται ο Υπουργός των Ναυτικών αναλόγως των υπηρεσιακών αναγκών, κατόπιν προτάσεως του ΓΕΝ, να ονομάζη απ’ ευθείας εφέδρους Υποκελευστάς Α΄ διαχειριστάς. 2.Η ονομασία αύτη δύναται να γίνη είτε κατά κλάσεις είτε κατά κατηγορίας αναλόγως του διπλώματος ο κέκτηνται, είτε τέλος και ονομαστικώς. Άρθρ.3.-1.Το προσωπικόν εν γένει το υπηρετούν εις τα κέντρα πληροφοριών και σταθμούς Επιτηρήσεως απαρτίζει ιδίαν ειδικότητα την της Παρακτίου επιτηρήσεως (Π.Ε) 2.Εν περιπτώσει επιστρατεύσεως ή γενικών ασκήσεων, δύναται ο Υπουργός των Ναυτικών δια διαταγής αυτού, κατόπιν γνωμοδοτήσεως του ΓΕΝ, να ονομάζη υπό δοκιμασίαν Υπαξιωματικούς ή Διόπους εκ των υπηρετούντων εις την Παράκτιον Επιτήρησιν Εφέδρων του Β.Ν. ή του κατά γην Στρατού και της Αεροπορίας, των διατεθέντων δια την υπηρεσίαν ταύτην. 3.Η κατά την προηγουμένην παράγραφον υπό δοκιμασίαν βαθμολογία Υπαξιωματικών και Διόπως καθίσταται οριστική μετά τετράμηνον ευδόκιμον εκτέλεσιν των καθηκόντων των εις την παράκτιον επιτήρησιν. 4.Ο αριθμός των ούτω βαθμολογουμένων ως Υπαξιωματικών δεν δύναται να υπερβαίνη εν τω συνόλω του τον αριθμόν των εν λειτουργία Κέντρων Πληροφοριών Β.Ν. Ο αριθμός των διόπων ρυθμίζεται αναλόγως των αναγκών. 5.Οι δυνάμει της Παρ. 3 του παρόντος ονομαζόμενοι Υπαξιωματικοί ή Δίοποι εξομοιούνται καθ’ όλα προς τους επικούρους, πλην των αποδοχών. Ως αποδοχάς λαμβάνουσι τας του βαθμού ον ως έφεδροι εκέκτηντο προηγουμένως. Άρθρ.4.-1.Οι Έφεδροι Αξιωματικοί και Υπαξιωματικοί του Β.Ν. υποχρεούνται εφ’ όσον κοινοποιηθή αυτοίς σχετική προς τούτο διαταγή υπό της αρμοδίας Ν. Αρχής, να είναι εφωδιασμένοι δια μιας πλήρους χειμερινής και μιας πλήρους θερινής στολής υπηρεσίας με τα διακριτικά του βαθμού υφ’ ον θα υπηρετήσωσι εις το Β.Ν. ανακαλούμενοι τυχόν εκ της εφεδρείας εις την ενέργειαν. 2.Εντός προθεσμίας καθοριζομένης δια της προς αυτούς επιδιδομένης ως άνω διαταγής, οι Έφεδροι ούτοι υποχρεούνται να αναφέρωσι ότι κέκτηνται τας απαιτουμένας ως άνω στολάς. 3.Οι μη συμμορφούμενοι τιμωρούνται δια προστίμου μέχρι 3000 δραχμών ή δια φυλακίσεως ενός μέχρι τριών μηνών, ή εν υποτροπή δι’ αμφοτέρων των ποινών, εάν δε ανακαλούμενοι δεν κέκτηνται τα ως άνω είδη υπόκεινται και εις τας συνεπείας των Νόμων «περί καταστάσεως  Αξιωματικών και Υπαξιωματικών του Β. Ναυτικού. 